આ વર્ગો પરના અત્યાચારના કિસ્સામાં કન્વીકશન અને દંડ એ બે મુખ્ય પેરામીટર્સ છે ત્યારે તેનો વધુ સખ્તાઈપૂર્વક અમલ થાય તે જરૂરી છે. અત્યાચારોના કિસ્સામાં કન્વીકશન અને દંડનો દર વધે તથા દોષિતોને સખત સજા-દંડ થાય તે માટે સંબંધિત વિભાગો યોગ્ય પ્રબંધ કરે એમ જણાવીને મુખ્યમંત્રીએ કહ્યું હતું કે, અનુસૂચિત જાતિઓ પરના અત્યાચારના કિસ્સાઓમાં પાછલા બે વર્ષમાં Rs ૩૩ કરોડની સહાય આવી ભોગ બનેલી વ્યક્તિઓને આપવામાં આવી હતી. જ્યારે જનજાતિના કિસ્સામાં Rs ૮ કરોડ, ૯૦ લાખની સહાય ચૂકવાઈ હતી. રાજ્યમાં અત્યાચારોના કેસોમાં કન્વીકશન રેટ ૩.૭૮ ટકાનો રહ્યો છે. આવા અત્યાચારના કેસો માટે ૧૬ એક્સકલુઝિવ સ્પેશિયલ કોર્ટોની પણ રચના કરાઈ છે.